text: Sønderjyske træner kåret som den bedste
  05 december 2015 kl. 10.03
  Sønderjyskes træner Jakob Michelsen er blevet kåret som efterårets træner i Superligaen. 
  Det er TV3 Sport, der har valgt at tildele Jakob Michelsen hæderen. Sønderjyskes cheftræner er i gang med sin første sæson som superligatræner, og foreløbig har den indsats placeret holdet på en overraskende fjerdeplads i tabellen.
  -Jeg er naturligvis glad for hæderen og det er dejligt at blive anerkendt foran mange dygtige trænere i Danmark, siger Jakob Michelsen til Sønderjyskes hjemmeside.
  Sønderjyske spiller søndag den sidste kamp inden vinterpausen, når der venter et vigtigt opgør mod rivalerne fra EFB.
  